ਸਾਈਕੋ (1960 ਫ਼ਿਲਮ)
ਸਾਈਕੋ 1960 ਦੀ ਅਮਰੀਕੀ ਮਨੋਵਿਗਿਆਨਿਕ ਹੌਰਰ ਫ਼ਿਲਮ ਹੈ ਜਿਸਨੂੰ ਐਲਫ਼ਰੈਡ ਹਿੱਚਕੌਕ ਨੇ ਨਿਰਦੇਸ਼ਿਤ ਅਤੇ ਨਿਰਮਿਤ ਕੀਤਾ ਹੈ। ਇਸ ਫ਼ਿਲਮ ਦੀ ਕਹਾਣੀ ਜੋਸਫ ਸਟੀਫ਼ਾਨੋ ਦੀ ਹੈ ਜਿਸ ਵਿੱਚ ਮੁੱਖ ਕਿਰਦਾਰ ਐਂਥਨੀ ਪਰਕਿੰਸ, ਜੈਨੇਟ ਲੀ, ਜੌਨ ਗੈਵਿਨ, ਵੇਰਾ ਮਾਈਲਸ ਅਤੇ ਮਾਰਟਿਨ ਬਲਸਮ ਦੁਆਰਾ ਨਿਭਾਏ ਗਏ ਹਨ। ਇਹ ਫ਼ਿਲਮ 1959 ਵਿੱਚ ਪ੍ਰਕਾਸ਼ਿਤ ਹੋਏ ਇਸੇ ਨਾਮ ਦੇ ਨਾਵਲ ਤੇ ਅਧਾਰਿਤ ਹੈ ਜਿਸਨੂੰ ਰੌਬਰਟ ਬਲੋਸ਼ ਨੇ ਲਿਖਿਆ ਹੈ। ਇਹ ਫ਼ਿਲਮ ਸੈਕਟਰੀ ਮੇਰੀਅਨ ਕ੍ਰੇਨ (ਲੀ) ਦੇ ਦੁਆਲੇ ਘੁੰਮਦੀ ਹੈ, ਜਿਹੜੀ ਕਿ ਆਪਣੇ ਮਾਲਕ ਦੇ ਪੈਸੇ ਚੋਰੀ ਕਰਕੇ ਭੱਜਦੀ ਹੈ ਅਤੇ ਇੱਕ ਇਕਾਂਤ ਥਾਂ ਤੇ ਬਣੇ ਹੋਟਲ ਵਿੱਚ ਫਸ ਜਾਂਦੀ ਹੈ। ਹੋਟਲ ਵਿੱਚ ਉਸਦਾ ਸਾਹਮਣਾ ਇੱਕ ਬੇਚੈਨ ਜਿਹੇ ਮੈਨੇਜਰ ਨੌਰਮੈਨ ਬੇਟਸ (ਪਰਕਿੰਸ) ਨਾਲ ਹੁੰਦਾ ਹੈ।